Габријел Сантос
Габријел Силва Сантос (; Порто Фереира, 4. мај 1996) бразилски је пливач чија специјалност је пливање спринтерских трка слободним стилом.

Међународни деби имао је у августу 2014. на Светском јуниорском првенству у Дубаију где је пливао у штафети 4×100 слободно која је у финалу заузела 5. место. Такође је био део бразилског олимпијског тима на ЛОИ 2016. у Рију где је поново пливао у штафети 4×100 слободно која је заузела укупно 5. место у финалу.

Највећи успех у каријери постигао је на светском првенству у Будимпешти 2017. где је као члан штафете на 4×100 слободно, у којој су пливали још и Сезар Сјело, Бруно Фратус и Марсело Шјеригини освојио сребрну медаљу, што је уједно био и најбољи резултат Бразилаца у историји ове дисциплине. Бразилски тим је у финалној трци испливао време од 3:10,34 минута што је уједно био и нови јужноамерички рекорд, а сам Сантос је своју деоницу испливао за 48,30 секунди. У трци на 100 слободно био је 14. са временом од 48,72 секунди.

Види још 
 Светско првенство у пливању 2017.

Референце

Спољашње везе 
 Биографија на сајту -{the-sports.org}-
 Пливачка статистика и рекорди на -{swimrankings.net}-

Рођени 1996.
Бразилски пливачи
Пливачи на Летњим олимпијским играма 2016.
Бразилски олимпијци на Летњим олимпијским играма 2016.
Пливачи на Летњим олимпијским играма 2020.
Бразилски олимпијци на Летњим олимпијским играма 2020.